
Lasinja, 11. prosinca 2023.

Na temelju članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20),  članka 50. Statuta Općine Lasinja („Glasnik Općine Lasinja“ broj 01/18, 1/20 i 1/21) i članka 3. Odluke o poticanju zapošljavanja liječnika-doktora medicine i njihovog ostanka u radnom odnosu u Domu zdravlja na području Općine Lasinja (Glasnik Općine Lasinja, broj 7/23) općinski načelnik Općine Lasinja dana 11. prosinca 2023. godine, donosi

P R O G R A M
 poticanja zapošljavanja liječnika – doktora medicine i njihovog ostanka 
u radnom odnosu u Domu zdravlja na području Općine Lasinja
za 2024. godinu


Članak 1.
	Ovim Programom utvrđuju se kriteriji i postupak za provedbu mjera za poticanje zapošljavanja liječnika-doktora medicine i njihovog ostanka u radnom odnosu u Domu zdravlja na području Općine Lasinja, za 2024. godinu.

            Kao mjera iz prethodnog stavka određuje se:

· Subvencioniranje troškova stanovanja do 300,00 EUR mjesečno.

Članak 2.
              Korisnici sredstava po ovom Programu su liječnici (doktori medicine) zaposleni u Domu zdravlja Karlovac, u ordinaciji obiteljske medicine na području Općine Lasinja (dalje u tekstu: Korisnici).

SUBVENCIONIRANJE TROŠKOVA STANOVANJA 

Članak 3.
[bookmark: _Hlk151107596]	Pravo na subvencioniranje troškova stanovanja u iznosu do 300,00 EUR mjesečno, ostvaruju Korisnici koji nemaju riješeno stambeno pitanje.

              Subvencioniranje troškova stanovanja može se zatražiti po objavi Javnog poziva, kojeg sukladno odredbama ovog Programa objavljuje općinski načelnik, na internetskoj stranici Općine Lasinja.
           Prijave na objavljeni javni poziv, sa pripadajućom dokumentacijom, dostavljaju se na pregled i ocjenu Općini  Lasinja.

           Odluku o dodjeli subvencije donosi općinski načelnik.

           Međusobna prava i obveze između Korisnika subvencije i Općine Lasinja uredit će se sklapanjem posebnog ugovora.


PRIJELAZNE I ZAVRŠNE ODREDBE

Članak 4.
	Subvencije po ovom programu dodjeljuju se za razdoblje od 1. siječnja 2024. do 31. prosinca 2024. godine.

             Općina Lasinja pridržava pravo da ne izvrši odabir prijava po objavljenom javnom pozivu, o čemu će podnositelji biti pravovremeno obaviješteni.	

Članak 5.
[bookmark: _Hlk74658522]	Ovaj Program stupa na snagu danom donošenja i objavit će se  u Glasniku Općine Lasinja i na internetskoj stranici Općine Lasinja.
                                                                                                                            OPĆINSKI NAČELNIK

                                                                                                                 Marijo Perčić, struč.spec.ing.aedif.

